Hitið ofninn í 180°C Setjið döðlurnar í lítinn pott og látið vatn fljóta yfir . látið suðu koma upp og sjóðið í 5 mín . Setjið döðlurnar ásamt örlitlu af vatninu og sítrónusafanum í matvinnsluvél og maukið vel . Einnig er hægt að nota töfrasprota í verkið . Setjið vegan smjör , sykur , hafra , hveiti , matarsóda og Oatly haframjólk í miðlungsstóra skál og hnoðið saman . Takið 3/4 af deiginu og þjappið lauslega í form . Ég nota til jafns 20 x 20cm form á við 24cm hringlaga form . Dreifið döðlumaukinu yfir botninn og klípið restinni af deiginu yfir . Setjið inn í miðjan ofn og bakið í 40 - 45 mín eftir ofnum Þessi smakkast ofurvel með þeyttum sojarjóma eða Oatly ís Ég er mikill aðdáandi hjónabandssælu enda hreinlega elska ég allt sem inniheldur hafra . Þessi hjónabandssæla er hinsvegar aðeins öðruvísi en þessi hefðbundna en fer þó ekkert allt of langt frá henni . Döðlur passa fullkomlega með höfrunum og satt best að segja fattar enginn að þessi dásemd er vegan . Ég nota líka blöndu af cristallino og rapadura sykri frá Rapunzel og sú blanda hentar mjög vel í þessa köku . Það kemur alveg sérlega góður karamellukeimur af henni . Uppskriftin er byggð á hjónabandssælunni hennar mömmu en það hefur aldrei nein uppskrift náð að slá henni við , tja , nema kannski þá núna ? Uppskrift og myndir eftir Völlu í samstarfi við Innnes , umboðsaðila Rapunzel á Íslandi